‘Umpama Guna Duct Tape’- Netizen Bengang Kerja Tampal Jalan Sambil Lewa Sebabkan Kemalangan

Umum mengetahui, jalan berlubang boleh menyebabkan kemalangan dan kerosakan. Malah, Khairy Jamaluddin juga pernah terjatuh ketika berbasikal disebabkan jalan berlubang.

Terbaharu, seorang pengguna Twitter @yunus_unus96 telah berkongsi sebuah video memaparkan keadaan jalan berlubang yang ditampal di Duke Highway dimana telah menyebabkan sepupunya berada di unit rawatan kritikal (CCU) ketika ini.

My cousin in CCU right now bcoz of this bullshit patching work. location Duke Highway pic.twitter.com/S4UXrRayWQ

Apa yang mengejutkan, hasil jalan berlubang yang ditampal seperti dibuat separuh hati sahaja dan tidak ditampal dengan sebaiknya. Malah, dapat dilihat lubang tersebut agak dalam.

Perkongsian tersebut mendapat perhatian orang ramai dan rata-rata netizen berasa terkejut kerana pihak bertanggungjawab tidak melakukan kerja mereka dengan sebaiknya.

THE SAME SPOT I KENE PAGI RABU 27/4/2022. PECAH TANGKI MINYAK KERETA AKU WEH. Aku tak kesah, mmg aku claim segala kos repair dekat DUKE HIGHWAY. Ni baru kereta rosak, Allahu semoga cousin awak cepat sembuh and we fight together case ni 😠 pic.twitter.com/wO50cUOSvB

AllahuAkhbar aku cukup pantang org buat keje tak ikhlas lagi2 melibatkan nyawa. Haishh geramm aku https://t.co/6TmfWHM30s

— fris.fuz (@farisafauzi) April 30, 2022

They literally patched the spot like a wound with multiple cheap ass plasters 💀😭 https://t.co/LqUjs7UTWI

Waktu kejadian mmg trus jd jem jalan ni. Kesian tgk brader motor kene. Tak pasti la JKR n konsultan jalan highway ni cek x kontraktor buat keje. Puas hti ke x. Kalau depan sket mrr2 tu, tampal jalan pun tah pape. 3 hari tampal dah berlubang, jalan mcm berbonggol. Haish https://t.co/ehzgmk2fNu

— 🏴Sifu_K 🇲🇾🌺🇵🇸 (@sifu_k) April 30, 2022

Malah, ada juga netizen berkongsi kenderaan mereka juga mengalami kerosakan disebabkan kerja tampalan yang tidak kemas. Rata-rata netizen turut mahu mangsa untuk saman pihak DUKE Highway dan meminta pampasan kerana cuai.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Rasa Gugur Jantung’ – Lelaki Ini Tergamam Rugi RM30,000 Kena Scam Dengan Syarikat Pembersihan

Dituduh Hanya Ambil Pekerja Kaum Cina Sahaja, Ini Kenyataan Rasmi Bonia

Mudahkan Orang Ramai Bersolat, ‘Vending Machine’ Siti Khadijah Pertama Curi Tumpuan Ramai


Umpama Kisah Nabi Yunus, Nelayan Di Amerika Syarikat Selamat Setelah Ditelan Ikan Paus

Seorang nelayan di Amerika Syarikat bernama Michael Packard menceritakan pengalamannya selamat setelah ditelan oleh ikan paus. Dia yang berusia 56 tahun telah menulis cerita unik ini di dalam Facebook peribadinya pada Jumaat lalu, beberapa jam setelah selamat daripada kematian, lapor NDTV.

Kisah yang kedengaran seperti cerita Nabi Yunus ini dikatakan berlaku kepada Packard bilamana dia mula menyelam pada kedalaman 10 meter untuk mencari lobster di bahagian pantai Massachusetts. Semasa menyelam, tiba-tiba dia merasa satu tekanan yang kuat dan suasana menjadi gelap.

Pada mulanya, dia menyangka bahawa dia telah diserang oleh jerung putih, pemangsa marin yang ganas, tetapi dia tidak merasakan luka terkena gigitan. Tidak lama selepas itu, dia mula sedar bahawa dia berada di dalam mulut ikan paus. Saat itu, dia percaya bahawa dia akan mati ditelan oleh ikan gergasi itu, katanya kepada CBS Boston.

Ketika dia merasa tubuhnya mula ditekan-tekan oleh otot mulut ikan paus yang cuba menelannya. Nasib baik menyebelahi Packard bilamana silinder oksigen yang digunakan untuk menyelam masih berfungsi dengan baik dan membolehkannya bernafas walaupun berada di dalam mulut ikan paus.

Dalam 30 hingga 40 saat setelah itu, Packard berjaya keluar daripada mulut ikan paus. Dia kemudiannya diselamatkan oleh rakannya yang menyelam bersamanya. Media tempatan memberitahu bahawa temannya, Josiah Mayo melihat ikan paus itu menyembur keluar Packard keluar dari mulut.

Jooke Robbins, pengarah di Pusat Kajian Pantai di Provincetown, Massachusetts, mengatakan bahawa dia tidak ada alasan untuk tidak mempercayai cerita Packard tersebut. Berkata kepada media, dia tidak menganggap cerita itu tipu dan percaya dengan ceritanya yang selamat setelah ditelan oleh ikan paus.

Robbins menambah bahawa selama bekerja sebagai pengarah di sana, dia tidak pernah mendengar tentang kemalangan seperti ini. Tetapi baginya, Packard mungkin berada di tempat yang salah pada waktu yang salah.

“Apabila ikan paus menangkap ikan… mereka bergerak ke depan, membuka mulut dan menelan ikan dengan cepat,” katanya kepada CNN, sambil menambah bahawa ikan paus mempunyai mulut yang besar, tetapi kerongkong yang sempit tidak akan dapat menelan manusia.

Bagi Peter Corkeron, seorang saintis senior di New England Aquarium, mengatakan kepada WBZ-TV bahawa ketika ikan paus mencari makan, dia akan membuka mulutnya dengan sangat luas. Corkeron menambah bahawa ikan paus tidak berminat untuk mengganggu manusia, tetapi adalah baik untuk menjaga jarak 100 meter dari ikan paus.

Seorang nenek dari Amerika Syarikat masuk Islam setelah menonton ‘sinetron’. Klik pautan di bawah untuk membaca.

Seorang Nenek Dari Amerika Syarikat Masuk Islam Setelah Menonton ‘Sinetron’

‘Malaysia King’ Buat Hal Di Amerika Syarikat, Bakal Hadapi Hukuman Penjara Lebih 10 Tahun

Serangan Anti Asia Merebak Di Amerika Syarikat, Apakah Punca Di Sebalik Kejadian Ini?


Umpama ‘Mocking’ Orang Susah, Program Realiti The House Mendapat Kecaman Netizen

Sebelum ini, program realiti The House telah menampilkan selebriti seperti Fattah Amin, Alvin Chong, Wani Kayrie, Sarah Suhairi dan Rozita Che Wan sebagai tetamu mereka.

Pada musim terbaharu yang mula ditayangkan semalam, program ini menampilkan ikon fesyen berpengaruh dan sosialit masyhur, Ezurin Khyra sebagai tetamu baharu program tersebut.

Ikon sosialit, Ezurin Khyra bersama ahli keluarganya akan menyahut cabaran The House untuk keluar dari zon selesa dan menyesuaikan diri dengan kehidupan sederhana.

Saksikan ‘The House’ bermula 21 Oktober 2020, setiap Rabu, jam 9.00 malam#NormaBaharu #TheHouse #HapusCOVID19 pic.twitter.com/YkgCB60mAN

— 🇲🇾Astro AWANI🇲🇾 (@501Awani) October 21, 2020

Menerusi video yang dikongsikan oleh Astro, Ezurin Khyra bersama ahli keluarganya akan menyahut cabaran untuk keluar dari zon selesa dan menyesuaikan diri dengan kehidupan ‘sederhana’.

Akan tetapi, sebelum rancangan tersebut ditayangkan rata-rata netizen sudah mengecam program realiti tersebut. Para netizen mengatakan program tersebut seperti mengejek golongan B40 dan tidak wajar diterbitkan.

"No TV, no Wifi.." yucks! The privileges are really blinded by their fortune.

— I N D R Λ (@indragundee) October 21, 2020

Is this show really necessary?? this is a huge insult to the poor! Tolong lah for once fikir 10 hari 10 malam apa perlunya program macamni? Dengan PKPB affecting semua orang. Sorry but this is so dumb.

To have a fetish for poor (B40) lifestyle is a bad obsession. It's like an exercise & experiment for u & few weeks later, you'll be in your mansion again. It's insensitive & cold blooded. Again, with cornrows on her head, I didn't expect her to understand any struggle at all https://t.co/SC6H0WsOa6

It’s a pandemic, people are dying. Astro and celebrity wannabes thought it’d be good to release a Simple Life knock off. Even Paris Hilton has grown up when will you? https://t.co/1oufYJYAgp

— Alia Aziz. (@OhAliaAziz) October 21, 2020

You being a 'fashion icon' should mean that you have a fashion sense. But, this whole thing is telling otherwise. Clothes don't match the setting. One word : Overly done. https://t.co/9DFjFhRp3R

— 𝐸𝓇𝒾𝒸𝒶 𝒫𝒶𝓂𝑒𝓁𝒶 (@theericapamela) October 22, 2020

Ekonomi sekarang tengah teruk. Ada yang takde kerja kena buang kerja hidup cukup2 makan untuk anak bini kenapa buat rancangan sampah macam ni? cuba buat program bagi sumbangan utk orang susah kan lagi baik

Tidak dapat dinafikan bahawa ketika ini hampir semua rakyat marhaen mengalami kesukaran hidup. Malah, ada juga yang kehilangan punca rezeki dan ada juga yang hilang tempat tinggal serta tiada makanan.

Oleh itu, rancangan realiti yang ditayangkan ini seperti tidak sensitif dengan keadaan semasa dan mengguris hati penonton. Apakah pula pendapat anda akan rancangan realiti TV ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Cetus Kontroversi, dUCk Didakwa Plagiat Rekaan Aksesori Tudung Jenama Bokitta

Kurang Sesuai Untuk Didengari, ‘Cover’ Lagu Blackpink Versi Dakwah Oleh Tarbiah Sentap Cetus Perdebatan

Padah Berbasikal Rentas Negeri, Artis Wanita Ditahan Polis


Umpama Satu Acara Pameran Kereta, Laman ‘Kereta Sebelum Tahun 2000’ Jadi Bualan Orang Ramai

Setiap ‘kaki kereta’ pasti mempunyai minat terhadap kenderaan mengikut segmen atau tahun keluaran kenderaan tersebut dibuat. Ada yang minat kereta klasik, ada juga yang minat kereta moden.

Bayangkan bila semua ‘kaki kereta’ berkumpul dalam satu Facebook Group yang sama, sudah tentu penuh dengan pelbagai perkongsian kisah suka duka pemilik dalam memiliki kenderaan idaman mereka.

Baru-baru ini Facebook Group ‘Kereta Sebelum Tahun 2000’ mula menjadi tumpuan ‘kaki kereta’ untuk bersama-sama meraikan minat yang sama di antara satu sama lain.

Di dalam Facebook Group tersebut orang ramai berkongsi pengalaman pahit manis bagaimana mula memiliki kenderaan mereka, proses-proses restorasi kereta lama dan menjawab persoalan yang diajukan oleh ahli yang lain.

Walaupun pelaksanaan PKP menyebabkan banyak acara-acara automotif terpaksa ditangguhkan, namum keaktifan ahli Facebook Group ini membuatkan seolah-olah kita berada di dalam satu ‘acara pameran kereta’ virtual yang tiada penghujungnya.

Pihak The Vocket telah menghubungi salah seorang admin dan beliau menyatakan Facebook Group tersebut diwujudkan oleh kerana mereka minat dengan kereta dan mahu meraikan minat yang sama bersama orang ramai. Kini sudah ada lebih 57,000 ahli aktif dari seluruh pelusuk Malaysia.

Tambah beliau lagi, kereta-kereta yang wujud sebelum tahun 2000 tetap mempunyai performance dan kelebihan sama seperti kereta yang ada pada masa sekarang.

Pihak admin mengalu-alukan kemasukkan orang ramai ke dalam Facebook Group tersebut dan mahu semua orang enjoy berkongsi kereta yang pernah dipakai dan masih digunakan sehingga hari ini. Jika anda seorang ‘kaki kereta’, bolehlah sertai dan kongsikan kenangan pahit manis anda di sini.

Sementara itu, anda boleh lihat lagi Facebook Group yang menjadi bualan netizen sejak pelaksanaan PKP tahun lalu.

Kumpul 500K Ahli Dalam Masa Seminggu, ‘Group’ Facebook Masakan Tidak Menjadi Diserbu Netizen

Laman ‘Myvi Buat Hal Apa Hari Ini?’ Jadi Medan Kongsi Gelagat Myvi Di Jalanan

Raih 70K Ahli Dalam Masa Singkat, Grup Riak Apa Hari Ini Menjadi Serbuan Terbaru Netizen


Umpama Siri ‘Prison Break’, Enam Warga Palestin Dilaporkan Berjaya Bolos Dari Penjara Paling Ketat Israel

Sebut mengenai penjara sudah pastinya orang ramai cukup tahu dengan kawalannya yang ketat. Malah, penjara yang dikawal Israel ini turut dinobatkan sebagai penjara paling dengan kawalan paling ketat.

Dalam pada itu, Israel seolah dikejutkan dan dimalukan pada malam tadi apabila penjara Gilboa yang didakwa mempunyai kawalan paling ketat ini berjaya dibolos oleh enam rakyat Palestin menerusi sebuah lubang kecil yang digali di bawah sinki.

Palestinian prisoners escape through tunnel from one of Israel's most secure prisons.

A group of 400 other prisoners are being relocated in an attempt to prevent any more escape attempts.

More videos here: https://t.co/hhDQuPJRZP pic.twitter.com/GTuFydLFmU

Menerusi perkongsian Al Jazeera, difahamkan insiden ini mulai dikesan hanya selepas tiga jam mereka meloloskan diri selepas menerima panggilan dan laporan daripada individu di luar penjara yang melihat kelibat kumpulan yang tidak dikenali di luar penjara tersebut.

Pihak pengawal Israel seterusnya turut mendapati kumpulan individu tersebut sudahpun ‘hilang’ dan tidak lagi berada dalam sel penjara.

Sejurus menerima laporan tersebut, pihak polis, tentera dan agen Israel berserta bantuan anjing yang dilatih memulakan operasi bagi mengesan individu-individu yang melarikan diri dari penjara tersebut.

Dalam pada itu, usaha mereka sekadar sia-sia selepas gagal menemui enam banduan yang melarikan diri. Walau bagaimanapun, mereka telah mengesan sebuah lubang yang dipercayai digunakan sebagai laluan untuk kumpulan banduan ini meloloskan diri. Dipecayai proses meloloskan diri daripada penjara ini diketuai oleh bekas komander Briged al-Aqsa, Zakaria Zubeidi.

Lebih mengejutkan pihak berkuasa Israel, mereka seolah tidak mempunyai jawapan bagaimana lubang yang mampu memuatkan seorang dewasa ini berjaya digali dengan hanya menggunakan sudu sahaja.

Dipecayai proses meloloskan diri daripada penjara ini diketuai oleh bekas komander Briged al-Aqsa, Zakaria Zubeidi. Lima daripada enam tahanan tersebut dilaporkan telah dikenakan hukuman penjara seumur hidup kerana didakwa terlibat degnan serangan ke atas rakyat Yahudi.

– Prison Break – The Palestinian Version!#نفق_الحرية#سجن_جلبوع pic.twitter.com/Q8wwzGcIc1

— MariaMe Fneiche (@mariame_fneiche) September 6, 2021

Insiden yang berlaku sekaligus mengingatkan orang ramai kepada siri Prison Break yang dibintangi Wentworth Miller sebagai Michael Scofield di mana beliau bersama rakannya berpakat untuk melarikan diri dari penjara.

Nama Israel yang sebelum ini heboh di media dunia mempunyai tentera yang hebat serta kawalan sekuriti yang ketat sekali lagi dicemari berikutan insiden yang berlaku.

Tular pada minggu ini apabila muzik video Caprice menaiki Range Rover di padang pasir membuatkan netizen mempertikai ‘jihad’ yang dilakukan beliau.

Naik Range Rover Di Padang Pasir Untuk Muzik Video, ‘Jihad’ Caprice Cetus Pertikaian Netizen

Wanita Ini Lukis Stesen KTM Guna Microsoft Excel, Hasilnya Buat Netizen Tergamam


Anak Perempuan El Chapo Dan Kartel Dadah Mexico Turun Padang Bantu Penduduk Terjejas Akibat COVID-19

Anak perempuan bos kartel dadah terbesar di Mexico, Joaquin “El Chapo” Guzman dan pengikutnya yang masih aktif turun padang bagi mengedarkan kotak bantuan kepada orang miskin yang terkesan akibat wabak COVID-19.

Satu video dimuat naik di Facebook menunjukkan anak perempuan Guzman, Alejandrina, memberi sebuah kotak kadbod yang mengandungi wajah ayahnya, bekas bos kartel Sinaloa yang kini ditahan dengan keselamatan maksimum di Penjara AS.

Minyak, gula, beras dan barang-barang lain dimasukkan ke dalam kotak tersebut yang dinamakan ‘Chapo Aid’. Ia diedarkan di kota kedua terbesar di Mexico, Guadalajara, lapor Reuters.

Alejandrina menggunakan nama El Chapo 701, sebuah syarikat pakaian dan minuman alkohol yang diasaskan oleh Alejandrina. Di dalam video tersebut juga kelihatan beberapa ahli pengikut kartel sinaloa yang masih aktif turut sama memberi bantuan kepada penduduk tempatan.

Walaupun terkenal dengan aktiviti kejam, termasuk memenggal kepala dan menyeksa mangsa, kartel ini juga mempunyai sejarah membantu orang miskin di tempat mereka beroperasi.

Jenama El Chapo 701 diambil dari senarai Forbes yang dikeluarkan pada tahun 2009, di mana meletakkan El Chapo sebagai orang ke-701 terkaya di dunia. Forbes menganggarkan kekayaan bersihnya adalah AS $ 1 bilion (RM19 bilion).

Untuk bacaan lanjut mengenai El Chapo, klik pautan di bawah untuk membaca.

Majlis Perkahwinan Anak Perempuan El Chapo Dikawal Ketat, Dihadiri Oleh Tetamu Paling ‘Wanted’ Di Dunia

Lebih 150 Das Tembakan Dilepaskan, Pegawai Polis Yang Menahan Anak El Chapo Mati Dibunuh

Kesalahan Rasuah Dan Dadah, Amerika Syarikat Tawar 15 Juta Untuk ‘Kepala’ Presiden Venezuela


‘Umpan’ Promosi Barangan Berjenama Dengan Harga Murah, Ini Taktik Penipuan Yang Sedang Tular Di Facebook

Rakyat Malaysia cukup gemar dengan perkataan ‘jualan murah’, pasti tidak akan terlepas peluang untuk mendapatkan barangan yang mereka perlukan. Kadangkala, beli secara atas talian juga menguntungkan kerana banyak tawaran istimewa untuk didapatkan.

Terbaharu, seorang pengguna Twitter @axfyna telah berkongsi beberapa gambar tangkap layar hantaran Facebook yang mempromosikan barangan seperti periuk nasi dan skuter eletrik berjenama dengan harga murah.

tolong hati2 dekat facebook ada modus operandi scammers. dorang buat beratus fake account nmpk mcm org malaysia lps tu komen dekat post bagi nmpk mcm real. takut pakcik makcik tertipu sbb 1 post sampai 15K likes pulak tu😥 pic.twitter.com/fkOkRCc0qt

— Fyna | Swifty (๑◕︵◕๑) (@Axfyna) January 29, 2023

Dilihat daripada gambar tersebut, harga yang ditawarkan tidak masuk akal dan dipercayai adalah satu modus operandi penipuan dimana pembayaran akan ditolak selepas anda memasukkan butiran kad.

Malah, secara automatik pembayaran akan dibuat tanpa anda perlu memasukkan nombor TAC dan anda tidak akan mendapat barangan yang dibeli. Lebih menghairankan apabila ada komen kelihatan ‘legit’ menerima barangan ditinggalkan di hantaran promosi barangan tersebut.

Perkongsian tersebut telah meraih perhatian orang ramai dan rata-rata netizen mengatakan bahawa ada yang sudah tertipu dengan modus operandi ini. Malah, para netizen mengingatkan orang ramai agar tidak terjebak kerana ia akan menyebabkan anda kerugian.

If something is too good to be true, then it is too good to be true 🤷🏻♂ https://t.co/WndrY4iUpy

sekarang nak menipu ni kena bijak. rule of thumb, if too good to be true, please ignore https://t.co/SxJY8rHWWY

— Hafiz / JagdTigger89 (@hafiz_ceo) January 30, 2023

my dad kena this and it was one hell of a ride trying to deactivate his account. https://t.co/8cjuncJvqB

— Syuhada Sapno (@syuhadasapno) January 30, 2023

My colleague paid rm8 for this scam dengan harapan mungkin dpt 😂 walaupun dia ckp ni konfirm scam.

The positivity 😂👌🏻 https://t.co/uFn4dpneZE

— kawan asrap (@minnnoooo) January 30, 2023

Bukan itu sahaja, ada juga netizen berkongsi bahawa rakan mereka mengetahui ianya satu penipuan tetapi tetap membelinya dengan harapan mungkin mereka ada ‘luck’. Anda dinasihatkan berhati-hati terutama sekali apabila melibatkan pembelian barangan secara atas talian.


3 Soalan Vocket Tentang Umrah Dijawab Adi Putra Dan Mira Filzah

Baru-baru ini Adi Putra telah mengumumkan Mira Filzah dan Imam Muda Hizbur Rahman Omar Zuhdi menjadi duta syarikatnya iaitu Hadid Travel & Tours Sdn Bhd yang menyediakan pakej umrah dan pelancongan dengan harga yang berpatutan. Syarikat Adi Putra ini turut bersekutu dengan Fa Izin International Travel & Tours Sdn Bhd sejak 2 tahun lalu.

Dengan perlantikan tersebut, Mira Filzah akan pergi mengerjakan umrah bersama keluarga buat kali ke-3 pada 4 Jun 2016 ini. Dia akan turut disertai rombongan jemaah umrah yang mengambil pakej dengan syarikat Adi Putra. Dan disusuli dengan rombongan lain bersama selebriti seperti Roslan Shah, AG dan mudir sekolah tahfiz Maulana Noor Effendi Hamid.

Pemilihan Mira Filzah dan Imam Muda Hizbur Rahman sebagai duta dibuat sebagai satu usaha untuk menarik minat golongan orang muda mengerjakan ibadah umrah ini ketika mereka masih muda dan sihat.

Saya sempat memberikan soalan kepada Adi Putra dan Mira Filzah di sesi press conference tersebut melalui Tuan Hisyamudin Fadzil, admin Denai Hati.

1. Adakah Hadid Travel & Tours ada menyediakan kemudahan untuk bakal umrah berkerusi roda (iaitu OKU fizikal)? Jika ya, terangkan kemudahan-kemudahan yang ada disediakan. Adakah harganya berbeza dengan orang normal?

Bersama pengarah urusan @faizintravel encik firdaus dan @mfmirafilzah … #farizzara #bismillahirrahmanirrahim

A photo posted by ADI PUTRA (@adpadiputra) on Mar 3, 2016 at 12:24am PST

Berbeza. Seperti yang En. Firdaus katakan tadi, kami mempunyai strength dan juga ground operasi di Saudi Arabia. Dan pegawai-pegawai kami semua adalah orang-orang Malaysia, bukan orang Saudi.

Jadi, kami menyediakan khidmat seperti yang macam itu di mana kita tahu itu adalah salah satu lazim dan lumrah. Dan kalau biasanya tolak kerusi roda dengan orang Saudi kadang-kadang kena sampai 300 riyal kot sampai 400 riyal pun ada. Maknanya sembelihlah kepala kambing tue kan.

Tapi dengan strength yang ada ground operasi di Saudi Arabia sendiri, kami ada pegawai di sana yang dah memang berkhidmat untuk Fa Izin Travel untuk menyediakan perkhidmatan services yang macam itu.

Baca: Bagaimana Saya Diuji Di Hadapan Kaabah Selepas Mencium Hajarul Aswad

Ada dua faktor, satu boleh info awal dan satu lagi mungkin bagi yang berumur tapi sampai sana tak larat, kita ada sediakan kerusi roda. Jadi, fasiliti itu dah ada.

Kalau untuk program ini tak perlulah (bayar). Tapi biasanya tak. Memang biasanya kita tidak ambil bayaran untuk kerusi roda, tak ada.

Kalau (orang Saudi) especially dekat sa’ie tue kan, memang mereka tunggu macam berstesen dan berkhemah. Tapi bagi saya dengan adanya kekuatan yang macam ini (ground operasi di Saudi Arabia dan pekerja orang Malaysia), bagi saya ia dapat minimalkan dari segi problem yang selalu terjadi.

2. Dari segi pemilihan tarikh ke Tanah Suci Mekah, apakah tip-tip yang boleh dikongsikan (oleh Adi Putra) untuk dalam penentuan tarikh untuk mengerjakan umrah?

Majlis sidang akhbar umrah bersama selebriti di cawangan @faizintravel Bangi.

A photo posted by Hadid Travel and tours (@hadidtravel) on Mar 2, 2016 at 7:38pm PST

Tip-tip untuk jemaah yang nak pergi. Seperti yang kita tahu di Saudi ada cuaca yang bermusim. Kalau bulan 11, 12, 1, 2 adalah musim sejuk. Ia ada 4 season. Bila masuk sahaja bulan 3, ia dah masuk musim panas.

Dan tarikh (program umrah bersama Adi Putra) kalau kita tengok ini jatuh pada bulan 4, 5 dan 6.

Kalau macam bulan 4 dan bulan 5 dah memang musim panas dan ia belum masuk Ramadhan. Kalau Jun automatically Ramadhan kita tahu berpuasa, maknanya environment lain dan cuaca lain.

Tapi ramai juga yang ingin merasai menyambut awal Ramadhan, ada yang keinginan menyambut di pertengahan Ramadhan, ada yang ingin 10 akhir Ramadhan pun ada juga.

Ada yang tak nak puasa di sana mungkin kerana jadual mereka, so mereka akan pergi bulan 4, atau pun bulan 5. Sebab bulan 6 ni automatically bulan puasa. Bulan puasa ini kalau ikutkan tahun ke tahun ia akan sentiasa berubah.

Tarikh Islam ni tetap, tapi tarikh kita yang komersil ini akan berubah. First Ramadhan akan jatuh pada 6 Jun, kalau tak silap saya. Dan itu juga jatuh pada musim cuti sekolah.

Mungkin di situ pun ada perbezaannya juga. Macam tahun lepas, 2 tahun lalu, berpuasa bulan 7, jadi ia tak jatuh cuti sekolah. Jadi, bila jatuh cuti sekolah, maknanya secara umum tu saya (rasa) ramai yang berkeluarga akan bawa anak-anak mereka pergi mengerjakan ibadah umrah pada cuti sekolah (ini).

3. Mira Filzah terlibat dengan bisnes melibatkan kosmetik dan shawls. Adakah Mira Filzah akan mengeluarkan produk-produk berkaitan umrah dan haji di masa depan? Contoh co-venture dengan Hadid Travel & Tours.

PC Umrah bersama Selebriti @hadidtravel. #FarizZara

A photo posted by MIRA FILZAH Official ✨ (@mfmirafilzah) on Mar 2, 2016 at 10:23pm PST

Insyaallah. Dalam masa terdekat ini mungkin tidak, sebab Mira sendiri (mahu) fokus kepada 2 bisnes (Mora Essential dan MF Shawls) ini dulu.

Tapi mana tahu pada masa akan datang sebab yang ini pun kita ambassador for long term. Jadi Mira akan bekerjasama dengan Abang Adi for long term.

Maybe kalau ada rezeki lagi 4-5 tahun akan datang ke, mungkin masa itu 2 bisnes Mira dah stabil, Mira boleh buat bisnes lain, insyaallah.

Adi Putra akan berada di Tanah Suci dari bulan April ini sehingga bulan Jun. Dia akan menyambut dan menguruskan para rombongan umrah sepanjang mereka berada di sana.

Kelebihan syarikat Adi Putra mempunyai base operasi di sana dengan para pekerja terdiri dari orang Malaysia akan membantu memudahkan urusan para jemaah umrah, insyaallah.

Dan penawaran harga berpatutan dan perlantikan 2 ikon muda ini diharap akan menggalakkan lebih ramai orang muda mengerjakan umrah pada usia muda.


Tip Lengkap Bagaimana Kami Mengerjakan Umrah Dengan Anak Kecil

Semenjak menetap di Mekah, banyak kali tertangguh hasrat saya untuk berkongsi kisah Umrah bersama anak, sejak dari Naura Medina berumur 9 bulan kini umurnya sudah 2 tahun 6 bulan, SubhanaALLAH.

Hari ini terluang sedikit masa untuk habiskan juga coretan khas yang memberi fokus kepada tetamu cilik Allah ini dan sedikit tips untuk dikongsi kepada ibu bapa semua bagi memenuhi hasrat beberapa orang rakan yang meluahkan kerisauan ibadah Umrah terganggu jika datang bersama anak-anak kecil mereka.

TABARAKALLAH buat ibu bapa serta ahli keluarga yang menaruh harapan tinggi dan sentiasa berdoa agar diberi kesempatan untuk menunaikan Umrah dan beribadat di tempat yang menjadi idaman umat Islam seantero dunia, lebih istimewa ibadah Umrah ini disertai dengan tetamu cilik Allah yang Rasulullah SAW umpamakan ibarat malaikat-malaikat kecil.

Seperti penulisan saya tahun lalu untuk rentetan Infak dan Ibadah Ramadan, saya amat menggalakkan agar ibu bapa turut membawa anak-anak menunaikan ibadah Umrah bersama, ketepikan soal kekangan wang ringgit atau memikirkan kepayahan, kerumitan beribadah dengan anak-anak kerana ibadah Umrah ini sebenarnya ringkas sahaja.

Yakinlah bahawa pelbagai keberkatan dan kenangan manis akan diperoleh dan menjadi memori indah bersama. Makin mencurah rezeki Allah limpahkan bilamana ibu bapa berusaha untuk membawa anak-anaknya ke jalan Allah.

Ramai yang bertanya, “Susah tak bawa baby? Macam mana nak beribadah nanti? Anak menangis, menjerit, berlari-lari?” USAH KHUATIR dan was-was kerana ALLAH sentiasa ada mempermudahkan urusan ibadah kita kepada-NYA.

Di sini lah tempatnya, Tanah Suci Mekah dan Madinah untuk ibu bapa dan anak-anak beribadah bersama-sama (selain di rumah) dan berkongsi nikmat dan kebesaran Allah. Dan di sini lah tempatnya untuk anak-anak memerhati (walaupun mungkin belum lagi faham) betapa Tanah Suci inilah semua Umat Nabi Muhammad SAW berkumpul dan bersatu menunaikan ritual Ibadah, cerita-cerita Nabi dan Rasul lebih realistik untuk digambarkan pada anak-anak.

Saya banyak mempelajari budaya keibubapaan masyarakat Arab yang sentiasa menunjukkan kecintaan dan sayang pada anak-anak mereka, juga sangat kasih pada kanak-kanak lain. Seringkali Medina didukung, dicium oleh mereka ini bila ke Masjidil Haram mahu pun di pasar raya.

Pertama sekali ingin saya nasihatkan agar memilih travel agency yang “kids-friendly” dan menyediakan mutawif yang dapat membantu jemaah bukan sahaja pengurusan di KLIA tetapi hendaklah sehingga pulang ke Tanah Air. Banyak servis yang bagus dikendalikan oleh beberapa agensi Umrah seperti Zahafiz, Andalusia, Farhan Travel dan Tours dan sebagainya.

Pengalaman kali pertama membawa Naura Medina pada bulan Ramadhan 2014 berusia 9 bulan bersama orang tua saya, adik perempuan dan adik angkat. Ketika itu suami di Mekah sejak tahun 2010 mengetuai Projek Menara Jam Abraj Al Bait, Temporary Mattaf (bulatan yang mengelilingi Kaabah) hingga kini projek Shamiya Pembesaran Masjidil Haram bersama 14 orang lagi rakyat Malaysia.

Apabila jemaah mengikuti pakej-pakej Umrah berkumpulan, lebih banyak masa perlu diperuntukkan mengikut keadaan semasa. Bertolak ansur, bertimbang rasa dan sentiasa menghormati antara jemaah-jemaah lain.

Ibu bapa yang bersama-sama tetamu kecil ALLAH ini perlu lebih banyak bersabar, dan bersabar. Istiqamah dengan niat kita untuk ibadah Umrah dengan anak-anak, jangan dimarahi mereka dek kerana kepenatan kita!

Ringkasan tips Umrah saya permudahkan dengan setiap penjelasan ada pada ilustrasi gambar peribadi kami sekeluarga pada musim Ramadan 2014 dan terkini 03.03.2016. Semoga perkongsian ini bermanfaat kepada semua yang akan mengerjakan ibadah Umrah, inshaaALLAH.

Di alu-alukan untuk share sebagai rujukan kelak di masa hadapan buat ahli keluarga, saudara mara dan rakan taulan.

Coretan saya ini mungkin tidak lengkap sepenuhnya, saya mohon agar rakan-rakan turut merujuk kepada mutawif-mutawif atau agensi yang menguruskan Kursus Umrah untuk mendapat butiran lanjut tentang ibadah Umrah.

Besar harapan saya jika ada pengalaman-pengalaman daripada ibu bapa lain yang pernah membawa anak-anak kecil menunaikan ibadah umrah untuk berkongsi cerita di ruangan komen.

Jazakumullah khairan katsiraa, semoga memberi kebaikan pada diri saya dan rakan-rakan dan mempermudahkan urusan ibadah Umrah pada jemaah.

Doa saya buat kalian semua agar dirahmati Allah dan dilimpahkan rezeki diberi peluang untuk menjejakkan kaki di Madinah dan Mekah menunaikan Umrah bersama keluarga tersayang dan bersilaturrahim bersama saya di sini, inshaAllah!

Destinasi ke Jeddah bersama Ketua Pramugara Malaysia Airlines – Encik Ismail. Kru MAS yang sangat ramah dan banyak membantu urusan kami sekeluarga di dalam pesawat. Jarang beliau dapat penerbangan Umrah bersama kanak-kanak usia Naura Medina.

Mengisi masa lapang anak-anak dengan membaca atau biarkan anak-anak bermain dan kepenatan. Nanti dalam pesawat tidur!

Selesai urusan passport control di King AbdulAziz Terminal Jeddah, tidak ramai jemaah waktu ini 09 Februari 2016.

Membawa anak kecil amat memerlukan tahap kesabaran yang tinggi, apatah lagi perlu tempuh perjalanan yang amat panjang – 3 jam di KLIA, 9 jam penerbangan KUL – JED dan hampir 4 jam di Terminal Haji untuk menunggu giliran di passport control dengan kerenah pegawai Arab Saudi di Imigresen yang bermacam ragam. Di sinilah Allah menguji kesabaran dan keimanan kita, jadi perbanyakkan istighfar agar amarah tidak menguasai akal dan emosi. Paling penting perlu beri keselesaan dan tumpuan pada anak kecil – pastikan emosi anak-anak ini dijaga dan kawal pergerakan mereka dengan keadaan terminal yang sesak dengan jemaah dari seluruh pelusuk dunia (terutama di bulan Ramadan) agar tidak hilang dari jagaan.

Kebanyakan travel agent akan sediakan beg roda, beg silang dan hand luggage kepada jemaah. Keperluan hand luggage di bawa bersama ke dalam pesawat untuk tetamu cilik Allah ini perlu ada:

1. Selimut (dalam pesawat disediakan, selimut sendiri untuk kegunaan di dalam bas sepanjang perjalanan Jeddah ke Madinah adalah 4 jam).

3. Stok makanan bagi kanak-kanak usia 1 tahun ke bawah (Nestum, susu formula, infant cereals dan lain-lain.) Untuk Medina ketika 9 bulan saya bungkuskan dan letakkan di dalam beberapa bekas makanan saiz kecil. Bila dia dah besar sikit dan dah banyak gigi ni saya bungkuskan beberapa jenis biskut Tiger / Oreo / Mary, Milo, buah-buahan yang tidak berair dan tahan lama seperti epal 2-3 biji (kulitnya saya kupas dalam pesawat, pinjam pisau daripada kru sebab tak boleh hand carry barang-barang tajam pisau, gunting dan lain-lain.)

4. Lampin pakai buang – bawalah sekurang-kurangnya 10 keping atau lebih.

5. Ubat-ubatan – paling penting! Boleh minta nasihat doktor semasa pergi dapatkan suntikan vaksin dan mungkin boleh dapatkan Paracatemol, selsema dan batuk. Ini adalah persediaan awal untuk mengelak sebarang kekalutan jika anak-anak jatuh sakit. Losyen juga penting untuk pastikan kulit anak-anak sentiasa lembab dengan cuaca kering dan panas terutama di Mekah. Di Madinah dan Mekah terdapat banyak farmasi di sekitar kawasan hotel, ibu bapa boleh beli ubat-ubatan akan tetapi ada sedikit kesukaran dalam komunikasi bahasa kerana ramai tidak berapa faham bahasa Inggeris.

6. Pakaian – bawa lebih baju dan seluar anak-anak. Keadaan cuaca di Madinah dan Mekah dah mula sedikit panas pada bulan Mac jadi bawalah baju yang sedikit nipis untuk keselesaan anak-anak. Di dalam pesawat pakaikan anak-anak sweater dan salin pakaian lebih kurang sejam sebelum pesawat mendarat.

7. Tuala kecil – boleh minta daripada kru penerbangan atau bawa sendiri untuk lap dan bersihkan badan anak-anak. 12 jam perjalanan daripada KLIA dan dalam pesawat tentunya anak-anak dah bau mashammm jadi saya akan bawa Medina ke tandas untuk tukar lampin, pakaian dan basahkan tuala kecil diperah untuk lap badannya. Ini juga untuk elak anak-anak cepat dapat ruam. Tuala kecil juga diperlukan ketika ziarah atau ke Masjid, terutama sekali ketika Tawaf berdekatan dengan Kaabah. Basahkan tuala letakkan di kepala anak-anak untuk mengelakkan dehidrasi.

Malaysia Airlines adalah pesawat pilihan saya kerana kru airlines yang mesra, dan tidak lekok untuk memberi dan membantu apa jua permintaan kita. Nak menempuh 9 jam penerbangan, MashaAllah bukan orang tua sahaja yang akan lenguh-lenguh badan begitu juga anak-anak kita. Saya sering menggunakan perkhidmatan MAS sama ada chartered airlines (khas untuk jemaah Umrah) dan juga komersil – kedua-duanya tak ada masalah bila mana ada keperluan untuk kita mengikut dari belakang anak-anak berjalan (Saei 3 pusingan pergi dan balik). Jangan biarkan anak-anak berjalan tanpa pengawasan atau hanya dengan lirikan mata, ikutlah anak-anak supaya tidak menganggu urusan jemaah lain yang sedang tidur, solat, membaca dan sebagainya.

Bila anak-anak kebosanan, rajin-rajinlah ibu bapa untuk melayan anak-anak supaya tidak terlalu kerap berjalan di dalam pesawat kerana ada laluan tertentu pesawat akan alami cuaca buruk atau air turbulence. Bila menaiki pesawat dengan penumpang-penumpang lain ada sesetengah kurang senang bila anak-anak bising, berjalan, menangis dan seumpamanya. Berusahalah sebaiknya untuk menenangkan anak-anak kita, elakkan daripada melepaskan kemarahan secara spontan, sengaja atau tidak sengaja. Ini akan mengundang anak-anak untuk lebih tantrum. SABAR – berdoa dan bertoleransi dengan suami atau isteri untuk menjaga anak-anak.

Persediaan alternatif pada ibu bapa adalah untuk download seberapa banyak aplikasi dan video-video untuk hiburan anak-anak (dalam pesawat juga ada in-flight entertainment untuk kanak-kanak seperti movie, games dan sebagainya tetapi saya cadangkan agar ikut minat anak-anak – Upin Ipin, Hi5, Barney and Friends contohnya). Ia sedikit sebanyak dapat mengalih tumpuan mereka selama satu-dua jam.

Jangan risau tentang menu yang dihidangkan dalam pesawat, kebanyakannya boleh dimakan oleh anak-anak (nasi putih, buah-buahan, roti, puding). Sediakan makanan sendiri untuk anak-anak berusia setahun ke bawah.

Penerbangan ekonomi MAS tiada masalah, ibu bapa boleh minta daripada kru untuk dapatkan satu row (4 kerusi – jika ada kekosongan) untuk baringkan anak. MAS juga akan berikan seberapa banyak bantal yang kita nak untuk keselesaan anak kita. Terima kasih MAS! Anak dah tidur jadi ibu bapa ada masa untuk diri sendiri – berehat, take a nap sebentar atau menelaah buku panduan Umrah.

Layanan mereka First Class! Sangat mesra, friendly dan sentiasa melayan kehendak ibu-ibu yang perlukan pelbagai jenis permintaan – sekejap nak tuala, sekejap nak tisu, sekejap nak air mineral, sekejap itu ini! Rajin juga melayan kerenah Medina yang macam Chief Supervisor melawat kawasan dan practice Saei dan Tawaf dalam pesawat. Dapat juga in-flight gift yang ada buku mewarna, pensil warna dan permainan! Lega, satu jam masa telah diisi!

Inilah dia “rasuah” pada anak nak bagi duduk diam bukannya mudah! Apatah lagi anak yang lincah seperti Medina, kenalah bagi dia makan chips dan tengok Upin Ipin! Terpulang pada ibu bapa anak-anak suka makan apa ya. Sekurang-kurangnya adalah dua jam kita dapat duduk rehat. Maka ada sedikit masa lagi diisi sebelum tiba di Jeddah!

Keadaan di Passport Control atau Imigresen di Terminal 1 King Abdul Aziz Jeddah Airport. Terminal 1 ini adalah untuk pemegang Residence Permit, Commercial Visa, Iqama, Working Visa @ Business Visa seperti kami sekeluarga. Manakala jemaah-jemaah Umrah akan tiba dan berlepas dari Terminal Haji King Abdul Aziz Airport Jeddah yang mana ia khas untuk pemegang visa Umrah dan Haji sahaja.

Masjid Nabawi, Madinah Al Munawwarah. Bermula perjalanan ibadah Ramadan 2014 selama 5 hari di Madinah, yang pertama buat Naura Medina. Ibadah puasa dan solat sangat mudah kerana Medina masih kecil dan dudukkan sahaja anak-anak di dalam stroller atau di lantai marmar / dalam Masjid, pasti ramai anak-anak jemaah lain seperti Iran, Turki, Saudi dan sebagainya akan datang bermain dengan anak-anak kita. Waktu ini selesai berbuka puasa dan solat Tarawikh di Masjid Nabawi – hampir 5 jam duduk di dalam Masjid, Allah mudahkan urusan kerana sentiasa ada jemaah-jemaah dan anak-anak mereka melayani Medina dan kanak-kanak lain. Suami dan ayah berada di kawasan solat untuk jemaah lelaki. Saya, mama dan adik perempuan di ruang jemaah wanita bersama Medina perlu sentiasa bersama-sama agar tidak terpisah antara satu sama lain. Ia akan menyukarkan keadaan untuk mencari dan pulang ke hotel bersama. Sebaiknya tetapkan satu tempat atau landmark untuk menunggu setelah selesai solat.

Penggunaan stroller/ pushchair dibenarkan di Masjid Nabawi Madinah (cuma di kawasan luar persekitaran Masjid sahaja) dan TIDAK dibenarkan dibawa masuk ke dalam Masjidil Haram ketika melakukan Tawaf dan Saei. Jadi penggunaan stroller tidak begitu praktikal semasa Umrah. Nasihat saya adalah lebih baik untuk menggunakan baby carrier sahaja kerana lebih mudah dan senang untuk bergerak ke Masjid atau Ziarah. Atau paling tidak gunakan stroller yang light weight dan mudah untuk dibawa ke mana-mana. Jika anak-anak berusia tiga tahun ke atas, beri kata-kata dorongan dan semangat untuk mereka berjalan dan meneruskan ibadah Tawaf dan Saei. Ibadah Umrah ini bukan untuk rekod siapa paling cepat habis, ambil masa untuk anak-anak berehat sebentar dan minum air Zam Zam yang ada disediakan di sekitar Masjid.

Miqat atau niat ihram untuk mengerjakan Umrah sama ada di Bir Ali (dari Madinah) atau di Masjid Al Aisyah di Tanaem (dari Mekah). Ini adalah Masjid Al Aisyah di mana kami sekeluarga berniat Ihram dan solat sunat Umrah 2 rakaat sebelum memulakan perjalanan Umrah. Ibadah Umrah rukunnya amat ringkas – niat ihram, tawaf 7 keliling Kaabah, saei 7 pusingan antara Safwa dan Marwah, bertahallul / bercukur, tertib. Itu sahaja. Jadi lakukanlah Umrah Sunat seberapa banyak yang boleh setelah selesai Umrah Pertama.

Masjidil Haram, Makkah Al Mukarramah. Ibadah Umrah bermula. Beginilah keadaan di Masjidil Haram setiap hari, siang dan malam. Pastikan anak-anak tetap dalam genggaman tangan, dipegang erat atau lebih baik didukung agar tidak berasak-asak dengan jemaah yang lain. Di ruang Mattaf tingkat 1 dan 2 mudah untuk ibu bapa solat berdekatan (lelaki di barisan depan, perempuan di barisan belakang) untuk mengawasi anak-anak. Ruangan dalam Masjid bahagian solat terpisah untuk jemaah lelaki dan wanita, begitu juga ruangan di lantai Kaabah ibu bapa tidak dapat solat bersama jadi salah seorang perlu mengawasi anak-anak sebaiknya dan tunggu di satu tempat yang mudah untuk berjumpa semula.

Kemaskini:
Temporary Mataf ini sudah dikeluarkan dari kawasan tawaf Masjidil Haram pada 01 Mei 2016. Boleh lihat penulisan terbaru saya kawasan di Masjidil Haram yang dikemaskini setiap minggu.

Selesai tawaf 7 pusingan – Alhamdulillah, Medina didukung oleh Daddy-nya dan bergantian dengan saya untuk dukung Medina. Keadaan jemaah yang ramai tidak memungkinkan suami untuk lepaskan Medina berjalan sendiri sepanjang masa tawaf. Kadang kala suami turunkan Medina untuk mendisiplinkannya berjalan mengikut rentak jemaah lain. Perlu lebihkan perhatian untuk mendengar dan mengikuti bait-bait bacaan doa khas daripada Mutawif ketika Tawaf dan Saei.

Boleh bawa backpack / bag sandang dengan saiz sederhana untuk dibawa ke Masjidil Haram. Isikan keperluan seperti:

1. Lampin pakai buang (pastikan menukar lampin yang bersih ketika dalam Masjid, melakukan Tawaf dan Saei).

3. Makanan ringan / snacks seperti roti, biskut, gula-gula dan air minuman (boleh jugaisi kan dengan air ZamZam lebih berkhasiat dan bertenaga). Saya selalu bawa lebih makanan untuk Medina sedekahkan pada kawan-kawan yang dia selalu sapa ketika di Masjid, dapat juga pahala bersedekah.

Saya tidak galakkan untuk bawa bag jenis Totes kerana tidak sesuai dengan pergerakan untuk ibadah, bag sandang lebih mudah untuk bergerak dan isi barang-barang keperluan termasuk lah kasut suami isteri dan anak-anak.

Keadaan cuaca di Madinah sedikit berangin dan dingin, tetapi di Makkah cuaca agak kering dan panas. Sentiasa bawa tuala kecil / napkin, basahkan dan letakkan di atas kepala anak-anak bagi mengelakkan dehidrasi. Kerap beri anak-anak minum air ZamZam yang terdapat di sekitar kawasan Masjid, dan sapukan losyen untuk elakkan kulit anak-anak kering dan menggelupas.

Naura Medina protes nak tawaf dengan kudrat kakinya sendiri. Beri peluang pada anak-anak untuk merasa dan sentuh kaki mereka di marmar dan pastikan ibadah seiring dengan perhatian pada anak-anak dalam kesibukan kita untuk membaca doa-doa yang terdapat di Buku Panduan Umrah. Ada dua pilihan untuk lakukan Tawaf:

1. Lantai Kaabah – ramai jemaah yang tawaf di kawasan ini maka perlu bagi ibu bapa untuk dukung anak-anak agar tidak berasak dengan kumpulan-kumpulan jemaah Umrah dari negara lain.

2. Mataf dalam bangunan Masjidil Haram – ibu bapa yang membawa anak-anak ada pilihan untuk tawaf di tingkat 1 dan 2 di laluan tawaf dalam Masjidil Haram jika kawasan dataran Kaabah sesak.

Saya dan suami selesa menggunakan baby carrier seperti ini dengan keadaan Medina duduk, kami berdua bergilir-gilir mengendong Medina (Umrah April 2015) maklumlah beratnya ibarat mendukung sekampit beras 10 kilo! Kadang kala ayah saya juga turut sama membantu untuk dukung Medina. Tabah dan kuatkan semangat, setiap langkah dan kudrat kita mudah-mudahan Allah gandakan ratusan ribu pahala!

Bagi ibu bapa yang ada anak-anak bawah 4 tahun ini akan alami sedikit kesukaran untuk solat fardhu di Masjid kerana berjemaah setiap kali solat. Apa yang saya lakukan ketika Medina masih bawah 2 tahun, saya akan gunakan babycarrier untuk dukung Medina ketika solat dan duduk di atas kerusi (ada banyak kerusi terdapat di dalam Masjid Nabawi, Masjidil Haram dan kawasan Safwa Marwah). Medina yang ketika ini berusia 2 tahun setengah saya harus bertoleransi dengan suami sama ada dia solat mengikut Imam berjemaah disusuli saya kemudiannya untuk menjaga Medina yang masih belum faham untuk duduk diam sebentar – pasti dia sudah berlari ke sana sini. Bagi mengelakkan fokus waktu solat terganggu, kami berganti-ganti. Saya juga cadangkan agar ibu bapa menggunakan harness kepada anak-anak ketika solat, agar mereka terikat dan tetap berada berdekatan dengan anda dan dapat menumpukan perhatian penuh ketika menunaikan solat. Jangan risau bagi anak-anak yang sudah berusia 4 tahun ke atas, mereka sudah boleh faham dan dengar kata, dan sambil itu boleh bantu ibu bapa untuk jaga adik-adiknya yang lain.

Kami lepaskan Medina untuk bersaei (selesai ibadah Saei 7 pusingan), ruang di kawasan ini lebih besar dan mudah untuk kawal pergerakan anak (suami saya perlu berlari kejar Medina) dan kawasan ini lebih sejuk kerana terdapat penghawa dingin. Ingat, ibadah Umrah ini bukan untuk mengejar masa dan siapa yang lebih dahulu selesai tetapi nikmatilah ibadah ini sebagai satu peluang untuk mendekatkan diri pada Allah, mensyukuri nikmat dan kebesaran Allah berikan kepada kita dan ahli keluarga. Ambil sedikit masa untuk beri anak-anak berehat sebentar jika kepenatan, kerap berikan mereka makanan ringan seperti kurma, kismis dan kekacang untuk meningkatkan tenaga. Jika sudah terlalu penat, terdapat banyak wheelchair (kerusi roda) di sekitar kawasan untuk disewa dalam kadar 50 riyal atau boleh dapatkan kerusi roda yang telah diwakafkan di sekitar tempat penginapan hotel atau sekitar luar Masjid. Kerusi roda ini boleh digunakan sebagai ganti kepada stroller untuk membawa anak-anak.

Naura Medina menggunakan kudrat dan tenaganya untuk mengerjakan Saei. Terdapat ramai jemaah di kawasan Safa Marwah berehat dan membaca Al Quran kerana tidak begitu sesak jika dibandingkan di kawasan berdekatan Kaabah. Solat juga mudah di kawasan Saei ini kerana ibu bapa dapat solat berdekatan antara satu sama lain, berbanding di dalam Masjidil Haram ruang solat dibahagikan kepada dua ruang berjauhan – lelaki dan perempuan. Berhati- hati dengan jemaah lelaki kerana mereka akan berlari-lari anak di Zon Lampu Hijau (sunat).

Lengkap sudah ibadah Umrah setelah tawaf, saei dan tahallul adalah tertib terakhir. Bagi lelaki sebaiknya untuk bercukur hingga botak, bagi perempuan cukup sekadar anggaran tiga helai rambut sahaja. Begitu juga Medina, suami saya guntingkan hujung rambutnya sahaja. Boleh bawa gunting kecil sendiri atau pinjam daripada jemaah-jemaah di sekitar untuk bantu tahallul. Ada juga beberapa orang anak muda yang tawarkan khidmat tahallul dengan kadar 10 riyal.

Saya kenalkan semua kepada Ustaz Haji Abdullah, beliau berasal dari Kelantan dan sudah menetap di Mekah hampir 30 tahun. Seorang mutawif persendirian dan acapkali kami sekeluarga menggunakan perkhidmatan dan bimbingan beliau dapat memimpin perjalan Umrah. Seorang yang sangat memahami situasi dan keadaan kami sebagai ibu bapa yang membawa anak kecil, akan menunggu dan mengulangi bait-bait bacaan doa khas ketika rukun tawaf dan saei. Bacaan doa yang jelas dan terang. Saya sentiasa unjurkan cadangan pada rakan-rakan untuk dipimpin oleh Ustaz Abdullah ketika Umrah Sunat (selepas Umrah pertama bersama Mutawif dari travel agent) kerana dalam kekalutan untuk mengawal anak dan tangan pula nak membelek buku panduan dan mata nak digunakan untuk membaca doa-doa dan memerhati anak, adalah lebih mudah dipimpin oleh mutawif seperti beliau. Kita hanya perlu dengar dan ikut bacaan-bacaan doa sahaja.

Selesai umrah 03.03.2016 – Alhamdulillah sudah tidak terhitung ibadah umrah yang telah dilakukan Naura Medina. Syukur atas nikmat dan rezeki Allah berikan. Sebagai ganjaran setiap kali selesai umrah – bagi burung merpati makan di depan Masjidil Haram.

Umrah pertama 2014 – Hari Raya Aidilfitri selesai solat sunat bergambar kenangan dengan jemaah umrah dari Turki yang jagakan Medina waktu saya solat. Ramai jemaah yang peramah dan sentiasa akan sentuh dan cium anak-anak, jadi balas lah dengan senyuman dan salam kerana ia tanda keberkatan dan kasih sayang pada tetamu cilik Allah!

Gambar kenangan bersama keluarga dari Gombak yang jaga saya sewaktu kecil. Datang sekeluarga mengerjakan umrah dan datang menziarahi di tempat tinggal kami – Al Awali Mekah, 15 km dari Masjidil Haram. Kami berbesar hati menerima tetamu-tetamu dari Malaysia untuk berkunjung dan berkongsi cerita bersama-sama.

Naura Medina – semoga menjadi anak yang solehah, berbakti kepada kedua orang tua dan keluarga, mempelajari banyak ilmu dan pengajaran budaya yang baik dan mencontohi teladan-teladan di tanah penuh barakah ini.

Inilah gambar kami sekeluarga, suami Hairul Nizam Baharuddin – Jurutera Pembinaan Menara Jam Gergasi Abraj Al Bait / Temporary Mattaf dan Projek Shamia Pembesaran Masjidil Haram, anak Naura Medina dan saya Amera Sabrena surirumah sepenuh masa.

Alhamdulillah diberi rezeki dan keizinan Allah SWT menunaikan ibadah haji yang pertama buat saya dan Naura Medina, haji ke-4 suami.

Kami sekeluarga mendoakan kalian semua dimurahkan rezeki agar dapat menunaikan ibadah umrah dan haji bersama keluarga, InsyaAllah.

Berkesempatan untuk memegang Kiswah Kaabah – peluang yang jarang sekali dapat dinikmati untuk hampir dengan Kaabah kerana jemaah yang begitu ramai dan berasak-asak untuk ke Hajarul Aswad. Alhamdulillah menjelang 2 minggu ke hari ulangtahun ke-3 pada 31.10.2016 Medina diberi rezeki mengucup Hajar Aswad. MasyaAllah.


Bagaimana Kami Buat Umrah DIY Selama 10 Hari (Bahagian 1)

Travelog for self-reference and friends in the future. 10 hari, free and easy. 4 hari di Madinah, 6 hari di Makkah.

Umrah DIY (Do-It-Yourself) ikut bajet dan keperluan sendiri. Kalau ada apa-apa soalan boleh PM di Facebook:

1. Pengenalan
2. Permohonan visa
3. Penerbangan
4. Teksi
5. Hotel
6. Makan dan minum
7. Tip-tip berguna
8. Soalan-soalan lazim

Travelog ini dibuat atas dasar niat berkongsi pengalaman sendiri dan mendapat pahala dari ilmu yang bermanafaat. Saya ada masukkan sikit-sikit personal story untuk buat orang semangat dan bermotivasi untuk buat umrah. Tujuan saya tulis umrah DIY ni sebab ramai yang bertanya macam mana saya buat.

Jadi saya mengambil keputusan menulis tentang perjalanan kami kali ini dengan niat untuk berkongsi. Amat menjadi suatu kerugianlah kalau saya tak kongsi ilmu yang membawa kepada kebaikan.

Lagipun banyak sangat myth yang tak betul saya dengar pasal buat umrah. Kebanyakannya cerita yang menakuntukan. Entah datang dari mana saya pun tak tau. This travelog will try to demystify all that.

Sepatutnya kita hebahkan cerita yang baik dan seronok mengenai tanah suci dan bukan sebaliknya. Dengan cerita yang baik, sedikit sebanyak dapat mengajak orang mengerjakan umrah. Kalau tak pergi dengan cara DIY pun boleh pergi dengan travel agent. Tapi posting ni lebih tertumpu kepada cerita dan kelebihan umrah DIY.

Travelog ini bertujuan memberi tunjuk ajar cara-cara perjalanan DIY, panduan bajet dan tip-tip yang saya belajar dari pengalaman diri sendiri atau melalui pengalaman orang-orang lain. Untuk panduan rukun umrah, wajib umrah, doa-doa dan pantang larang bolehlah dirujuk kepada banyak buku-buku panduan umrah yang boleh didapati di kedai-kedai buku.

Do i know everything? The answer is no and i’m learning from others too.

Ramai juga yang kongsi pengalaman sendiri dan tip di ruang komen (lihat FAQ). Terima kasih kepada mereka yang memberi sumbangan idea penambahbaikan.

Posting ini bagi panduan perjalanan selengkap yang boleh berdasarkan pengalaman sendiri dan tunjuk ajar dari yang lain.

Sebenarnya, sudah ramai juga yang buat umrah DIY, tapi ramai yang tidak berkesempatan untuk menulis.

Semasa sampai di sana, entah macam mana hati diilhamkan untuk menulis pengalaman umrah DIY.

Kebanyakan cerita ditulis semasa saya berada di sana. Sampai di Malaysia saya lengkapkan lagi info dan buat editing. Saya galakkan untuk cari rujukan lain selain daripada posting saya ini. Banyak blog-blog dan buku-buku travelog DIY sudah dikeluarkan.

Masing-masing ada pengalaman yang berlainan. Itu yang seronok bila berkongsi cerita. Kalau ada salah dan silap, harap dapat perbetulkan.

Umrah pertama saya guna travel agent dan kedua saya gunakan separuh travel agent dan separuh DIY. Umrah ke-3 dan 4 saya buat DIY penuh.

Alhamdulillah, lepas dapat antara bonus terawal dalam tahun 2010, saya belanja mak dan abah pergi umrah. Memang niat dari dulu nak bawa orang tua pergi ke tanah suci, ada rezeki lebih saya tunaikan hajat yang selama ini disimpan.

Niat memang penting sebagai langkah pertama, lepas tu insyAllah segalanya akan dipermudahkan.

Umrah pertama saya guna pakej daripada Tabung Haji. Servis memang terbaik dan highly recommended. Program, jadual, segala urusan sangat profesional dan teratur. Memang tiada complaint apa. Kalau orang tanya saya travel agent mana untuk first timer, memang saya syorkan dari Tabung Haji berdasarkan pengalaman saya.

Lepas umrah pertama pada 2010, rezeki makin murah dan makin bertambah. Lepas saya kahwin pada 2012, honeymoon saya adalah di Tanah Suci untuk mengejakan umrah.

Umrah kedua saya guna pakej daripada syarikat A (bukan nama sebenar). Servis tak memuaskan and i think too commercialize.

Masa ni saya sebenarnya dah buat half DIY. Hotel semua saya uruskan sendiri sebab dah tau hotel mana yang terdekat dengan masjid.

Travel agent cuma uruskan ground transport, program, visa dan mutawif sahaja. Ada berapa perkara yang saya tak berkenan dengan cara travel agent ini menguruskan jemaah.

Masa ni saya dah rasa lagi puas hati kalau buat semua urusan sendiri. Tak susah pun.

Saya jangka kalau travel agent tak perbaiki mutu perkhidmatan, makin ramai akan beralih kepada umrah DIY.

Mungkin pasaran mereka kebanyakannya masih makcik dan pakcik di kampung. Tapi bagi mereka yang sudah didedahkan dengan dunia maklumat di hujung jari, ramai akan cari alternatif lebih baik.

When someone told me of all the bad experiences while traveling with the agent, my heart sank. They deserved better!

They have to put people first in their mind in doing their business. No business can do well without first doing well to all of the people it’s business touches.

Tapi, tak semua travel agent macam ini. Ada yang bagi servis berkualiti dan telus.

So, wake up call kepada travel agent untuk tingkatkan kualiti servis anda atau orang awam akan sentiasa cari alternatif lain.

Alhamdulillah, trip ke 3 dan 4 saya buat umrah DIY secara penuh. Umrah DIY lagi seronok dan memberi kepuasan. Puas hati sangat sebab tau duit pergi ke mana dan apa yang kita bayar. Full cost transparency.

Tak kelam kabut dan tak payah nak ‘berombongan’ sangat. Bergerak sendiri lagi pantas dan mudah. Maklumlah kalau berombongan kita, banyak masa dihabiskan untuk menunggu dan menunggu, kadang-kadang tak tahu apa yang ditunggu. Tunggu dan tunggu, banyak menguji kesabaran betul.

Saya first time nak pergi umrah. Boleh ke buat umrah DIY?

Posting ni ditulis untuk beri panduan lebih kepada untuk mereka yang pernah buat umrah. Tapi pada pandangan saya, tiada masalah untuk first timer. Dengan syarat belajar dari mereka yang pakar, ustaz-ustaz, dan alim ulama. Lengkapkan ilmu di dada sebelum mengerjakan umrah.

Dari segi perjalanan, boleh bergerak secara sendiri walau tanpa travel agent. Lagi terbaik pergi dengan orang yang pernah mengerjakan umrah.

Ketiadaan mutawif pun tak apa sebab kita boleh lengkapkan ilmu dengan membaca banyak buku-buku panduan dan pergi kursus umrah.

Lagipun kalau pergi dengan travel agent pun kadang-kadang mutawif tak larat nak jaga 30-40 jemaah sekaligus. Masa di sana pun pandai-pandailah kita buat umrah sendiri dan jaga pantang larang sendiri walaupun ada mutawif.

Ilmu itu penting. Knowledge is power. Don’t do anything in this world without knowledge.

Tapi Saya Tak Pandai Berbahasa Arab?

Saya pun tak pandai berbahasa Arab dan bukanlah ustaz, mutawif dan alim ulama.

Saya hanya pekerja pejabat macam kebanyakan orang. Di negara Saudi memang bahasa utama adalah Bahasa Arab. Tapi kebanyakan dari meraka pandai berbahasa Inggeris asas.

Samalah juga kalau kita bercuti ke Thailiand, Vietnam, Cambodia atau tempat-tempat bukan English speaking, tak semestinya kita kena cakap Bahasa Siam, Bahasa Vietnamese dan Bahasa Cambodia untuk survive kan? Boleh je.

Untuk check-in hotel, check-in flight dan deal dengan teksi, sungguh tak menjadi masalah, kerana mereka faham basic English. Don’t under estimate them.

Untuk shopping pun kebanyakan peniaga pandai berbahasa melayu! Kebanyakannya orang Pakistan, Bangladesh, Myanmar dan lain-lain. In fact, they can speak more than 5 languages. Arab, Melayu, Urdu, Turkish, dan lain. Again, you’ll be amazed dengan penguasaan bahasa mereka.

Ini adalah tumpuan umat Islam dunia, kalau mereka tak pandai berbahasa dengan orang, macam mana nak berniaga.

Ada beberapa kali yang saya kena berurusan dengan orang yang tak pandai langsung Bahasa Inggeris asas atau Bahasa Melayu. Caranya mudah, cakap sahaja dalam bahasa kita dan dia balas balik dengan bahasa dia, dengan izin Allah, masing-masing akan faham tujuan masing-masing.

Macam itik cakap dengan ayam, tapi masing-masing faham. How? i don’t know… kuasa Allah! Berlapang dada dan buka minda.

And it’s fun experience dalam kita mengembara di bumi Allah.

Kursus Umrah Percuma

Untuk kali pertama atau nak refresh memory, boleh pergi kursus percuma umrah yang ditawarkan oleh Tabung Haji. Rujuk Facebook page Tabung Haji Travel untuk jadual.

9.00 pagi -12.00 tengah hari, Setiap SABTU, Open to Public

1. Surau Bangunan Tabung Haji, Jalan Tun Razak, KL
2. Masjid Tuanku Mizan Zainal Abidin, Putrajaya
3. Masjid TH Hotel, Kelana Jaya, Selangor

Kebiasaanya saya pergi 1 atau 2 minggu sebelum pergi. Kursus percuma dianjurkan oleh Tabung Haji terbuka kepada orang ramai. Saya pergi ke Tabung Haji Jalan Tun Razak. Setiap Sabtu, jam 9 pagi.

Kelebihan Umrah DIY – Masa Yang Flexible

Bagi saya umrah DIY banyak memberi kelebihan kepada orang bekerja yang tak banyak cuti. Sebab kadang-kadang pakej dari agen sampai dua minggu lamanya.

Kalau buat sendiri, ikut suka hati kita berapa lama nak pergi. Nak pergi over the weekend pun boleh. Tapi terkejar-kejar pula. Saya sarankan paling pendek 7 hari.

Ikut suka hati kita nak berapa malam di Madinah dan Mekah. Untuk trip kali ini saya gabungkan dengan long weekend Hari Pekerja. Jadi pilihlah tarikh yang sesuai seperti gabungkan dengan cuti minggu panjang supaya boleh jimat cuti tahunan. Semua kita buat dan rancang sendiri, kata DIY kan! Sounds fun and adventure!

Di Madinah atau Mekah pun masa kita tak terikat dengan jadual rombongan. Up to us nak buat apa dan pergi ke mana. Masa makan pun ikut perut sendiri. Tak terkejar-kejar dengan jadual yang ditetapkan oleh travel agent. Selalunya, travel agent akan bawa ziarah tempat bersejarah macam Mina, Bukit Thur, Padang Arafah, ladang kurma, ladang unta.

Bab ladang unta tu saya tak berapa faham. Rasanya orang Malaysia sahaja yang beriya-iya tengok unta. Jemaah dari negara lain tak ada pun beriya-iya pergi ladang unta. Di Malaysia pun boleh tengok unta di zoo! Ahaks!

Ladang kurma pun macam tengok ladang kelapa sawit. Nak beli kurma pun mahal di ladang kurma. Di bawah saya akan bagi tip nak beli kurma murah di mana. Kalau buat DIY pun boleh pergi tempat-tempat macam ini naik Uber atau teksi.

Saya dan isteri malas nak berlengas-lengas dan panas, jadi masa banyak dihabiskan di masjid yang ber-aircond dengan baca Quran, tawaf sunat, solat sunat dan lain-lain ibadat.

Pernah berborak dengan jemaah lain mengadu jadual terlampau padat sampai tak boleh nak rehat. Untuk umrah DIY, itu semua tak menjadi masalah sebab semua pelan itinerari kita sendiri.

Memang lebih murah! Kalau fikir logik akal akan pun kalau kita melancong kemana-mana menggunakan travel agent memang mahal.

Sebab travel agent akan ambil untung dan duit tu datang daripada poket kita sendiri (hasil titik peluh dan simpanan berbulan-bulan).

Yuran travel agent kadang-kadang melampau berlipat ganda. Kalau servis tip-top tak apalah juga. Ada juga banyak kes yang kena tipu (flight tak landed di KLIA, hah macam mana tu?).

Apabila kita beli tiket penerbangan sendiri, tempah hotel, teksi dan lain-lain sendiri, kita tahu mana duit kita pergi berbanding bayar terus dengan travel agent. Mana yang kaki jalan atau backpacking mesti faham bab ini. Samalah juga kita buat umrah, tiada beza.

Kadang-kadang kesian dengan jemaah yang kami jumpa di sini, apabila berbual, harga mereka bayar lebih kurang sama atau lagi mahal.

Hotel jauh turun naik bukit dan kongsi sampi 7 orang satu bilik!

Kesian dengan pakcik makcik yang sudah tua-tua. Kami tempah hotel di perkarangan masjid dan dekat. Harga semua bergantung kepada bajet masing-masing. Mungkin harga DIY lebih murah atau sama dengan harga pakej daripada travel agent, tapi anda akan ada 100% kawalan atas apa anda mahu. Value for your money.

Sebenarnya, hotel di Mekah dan Madinah sangat banyak pilihan dan bermacam-macam harga. Serendah dari RM150 sehingga ke 2-3 ribu semalam. Ikut selera dan bajet.

And since this is the only big trip for both of us would be taking this year (we have not been traveled for past 12 months), so we were willing to spend a bit more for the hotel.

Penat kot cari duit, now it’s time to reward ourself.

Visa boleh dibuat sebulan sebelum tarikh penerbangan. Visa sah untuk 30 hari.

Saya diberitahu kalau visa bulan Ramadhan adalah 15 hari. Ia dihad kan kepada 15 hari supaya mengelak orang awam overstay sampai ke musim haji.

Jangan buat perkara macam ini, kerana melanggar peraturan negara orang akan menyusahkan semua orang. Ikut peraturan tempoh visa.

Permohonan visa akan dibuka semula 2 bulan selepas waktu haji, sekitar bulan November.

Untuk visa, saya pernah buat 2 minggu sebelum pergi pun tiada masalah. Kerajaan Arab Saudi telah menetapkan hanya travel agent yang berdaftar boleh memohon visa. Lawat laman web kedutaan Saudi untuk lihat senarai syarikat yang boleh buat visa umrah.

Harga visa adalah RM200 telah ditetapkan oleh kerajaan Arab Saudi (lihat sendiri laman web kedutaan Saudi).

Tetapi melalui agen harga jadi RM300. Kira RM100 tu kos upahlah. Takpelah..halal!

Mengikut pengalaman, big companies memang tak nak ambil urusan visa sahaja. Rata-rata akan suruh kita ambil dengan pakej umrah sekali. I guess that’s how they make money.

Cuba tanya beberapa travel agent yang nak ambil urusan visa.

Google saja “umrah visa application”, banyak info akan keluar. Untuk e-mail dan no telefon sila Google ya.

Hubungi dan bincang dengan travel agent. Nyatakan jadual anda, tarikh penerbangan dan hotel. Lepas setuju, tempah penerbangan dan hotel.

Berikan mereka dokumen lawatan (tempahan penerbangan dan hotel), buku vaksinasi, surat nikah yang telah disahkan, surat beranak, dan apa-apa membuktikan mahram pun boleh. Mahram lelaki boleh bawa mahram perempuan berapa banyak yang boleh, tak jadi masalah.

Oh ya, kalau umur jemaah wanita lebih dari 45 tahun kalau tak silap tak perlu mahram lagi, but can travel with trusted companion (untuk pengesahan, sila tanya travel agent yang uruskan visa anda).

Visa siap paling cepat dalam masa 3-7 hari. Pernah buat visa siap dalam masa 3 hari je. Untuk trip kali ni siap seminggu. Alhamdulilah!

Seterusnya, mari cerita tentang penerbangan.

RM2800 seorang pergi balik. KUL➡MADINAH➡JEDDAH➡KUL.

Harga tiket dalam RM2800++ untuk perjalanan pergi bali KL-Madinah-Jeddah-KL dengan Saudi Airlines. Check-in baggage 23kg seorang.

Kalau nak murah boleh amik Airasia atau Flynas. Harga lebih murah, tapi tak ngam dengan travel plan kitaorg.

Ada dengar boleh dapat tiket pergi balik RM600 KL-Jeddah. Kalau tempah masa promosi mungkin boleh, tapi Airasia mendarat di Jeddah.

Kena ambil teksi pula dari Jeddah ke Madinah dalam 4 jam. Leceh sikit la.

Tapi saya diberitahu November nanti Airasia akan buat penerbangan terus ke Madinah dari Kuala Lumpur.

Saya memang syorkan untuk pergi ke Madinah dulu sebelum Mekah. Ada beberapa sebab saya minat pergi ke Madinah dulu sebelum ke Mekah. Antaranya:

a. Urusan imigresen di Madinah lebih teratur, kemas dan pantas.

Lapangan terbang Madinah pun baru, selesa dan cantik. Orang-orang imigresen Madinah pun lembut dan baik-baik belaka. Jarang saya dengar ada masalah di lapangan terbang Madinah.

Di Riyadh atau Madinah kita tak bertempur dengan jemaah umrah seluruh pelusuk dunia. Jadi lebih senang dan teratur.

Saya pernah terus ke lapangan terbang Madinah, memang senang, teratur dan tak menunggu lama.

Paling teruk, masuk ikut Jeddah. Di sini memang kena tunggu berjam-jam untuk urusan imigresen.

Kalau kita umrah DIY boleh gerak terus, tapi kalau umrah rombongan, memang kena tunggu 30-40 orang lepas semua baru boleh gerak. Kalau seorang ambil masa 5 minit, kiralah sendiri berapa lama untuk 30-40 org.

Campur lagi pegawai dia sembang, main telefon, break for solat, tukar shif, dan lain-lain. Jadi memang umrah rombongan kita akan sentiasa tunggu-tunggu orang.

b. Persediaan diri sebelum memulakan umrah.

Kalau terus ke Madinah kita tak payah pakai kain ihram terus, hanya pakai baju biasa.

Di Madinah, kita boleh mentally prepared dan banyak-banyak sembahyang taubat dan minta segala urusan dipermudahkan.

Kita juga nak biasakan diri dengan cuaca, situasi, persekitaraan, jetlag dan cara-cara nak berurusan dengan orang ramai dan orang Arab. Jadi taklah cultural shock sangat apabila di Madinah. Sedikit sebanyak adapt di tempat asing.

Untuk trip ini saya ambil penerbangan Kuala Lumpur-Madinah, Madinah-Jeddah dan Jeddah-Kuala Lumpur. Memang sengaja design macam ini utk jimat kos dan tak patah-patah balik. One way round.

Kuala Lumpur-Madinah (connecting via Riyadh)

Penerbangan SV833 berlepas pada 3 petang dan tiba di Riyadh (King Khalid International) 7 jam 50 minit kemudian. Kiranya sampai 5.50 petang waktu tempatan di Saudi. Kapal terbang selesa dan makanan disediakan.

Paling best dekat bahagian belakang pesawat ada disediakan surau kecil untuk lelaki dan perempuan. Air wudhu’ boleh di tandas, lagi bagus bawa botol spray air.

Selepas mendarat, kami berjalan mengikut arah ke imigresen. Di lapangan terbang Riyadh, urusan imigresen pantas dan teratur. Pegawai imigresen tanya soalan prosedur dan soalan wajib.

Stamp passport dan terus jalan ke bahagian baggage belt. Lepas ambil beg kami terus berjalan ke terminal domestik untuk masuk boarding area. Jalan tak jauh, sebelah menyebelah je domestik dan antarabangsa.

Di lapangan terbang Riyadh, rehat dalam 3 jam di sana dan kemudian ambil penerbangan 8.55 malam ke Madinah. Penerbangan lebih kurang 1 jam 35 minit dari Riyadh ke Madinah. Just nice untuk ambil beg dan rehatkan otot-otot yang tegang lepas long flight.

Adalah menjadi satu rutin bila saya travel dan sampai airport yang saya pertama kali jejaki untuk bertenang dan tak kelam kabut nak jalan laju-laju.

Biasanya saya akan bergerak perlahan-lahan dan duduk sebentar untuk perhatikan situasi sekeliling.

Familiarize ourself with signboards, perhatikan orang ramai bergerak ke mana dan jangan tergopoh gapah atau terkejar-kejar tak tentu hala. Jangan kelam kabut, relaaaax!

1. Buat tempahan berbilang bandar di laman web Saudi Airlines. Tempah Kuala Lumpur-Madinah-Makkah-Kuala Lumpur. Kalau nak lagi pilihan, buat flexible dates dan laman web ini akan susun ikut harga. Bolehlah kita tengok harga tiket penerbangan.

2. Kalau harga agak mahal, pecahkan kepada dua trip. Trip satu, KL-Madinah-Jeddah-KL dan trip dua, one way flight Madinah to Jeddah.

Super tips: Cuba tempah guna riyal kalau nak murah! Tempah guna RM kadang-kadang harga jauh lebih tinggi sebab dia convert currency terus.

Sampai Madinah (Mohammad Bin Abdulaziz Airport) dalam pukul 10.30 waktu tempatan. Sebab penerbangan domestik (Riyadh-Madinah), di sini tak perlu immigration clearance.

Ambil beg dan terus cari teksi. Compose, relax, oriented yourself. Jangan kelam kabut dan tergopoh-gapah tak tentu pasal. Jangan bagi malu orang Malaysia.

Lepas ambil beg, kami terus menuju keluar dan cari teksi untuk ke hotel. Kami disapa beberapa teksi sapu dan teksi rasmi yang menawarkan harga bermula 100 riyal.

Apabila dikerumuni oleh pemandu-pemandu teksi, tenang sahaja dan kelam kabut. Deal with drivers one person at a time.

Lepas nego dari 100 turun ke 60 riyal. Di sini skill nego memang kena ada sebab diorang mark-up dengan harga tinggi.

Nak nego dalam bahasa apa? Basic English. Again don’t under estimate them, berlapang dada dan jangan kelam kabut.

Pemandu Teksi (PT): Assalamualaikum brother, teksi?

Saya: Ok, khalas! Hotel Holiday Villa please.

Pemandu teksi pun tunjuk teksi di tempat letak kereta, kami ikut sampai teksi. Kereta GMC, boleh tahan…

Bargaining power sebenarnya pada kita sebab pilihan teksi sangat banyak, lepas tak deal dengan seorang driver, driver lain akan terus cucuk jarum dan mula dengan harga lagi rendah.

Kalau ada data roaming, boleh guna Uber lagi senang. Kereta baru dan harga memuaskan dalam 30-40 riyal. Sebab tak ada internet, kami setuju dengan harga tawar 60 riyal. Khalas!

Sampai hotel terus check in, mandi, tukar baju dan terus ke masjid utk solat jama’ Maghrib dan Isya’. Lepas tu balik hotel dan tidur.

Rehat-rehat dulu, bagi badan rehat cukup-cukup lepas long flight.

Jangan kelam kabut sangat sebab ada banyak lagi hari nak tempuh. Kesihatan kena jaga dan kalau sakit demam, semua pun susah. Slow slow.

Lepas solat jama’ Maghrib dan Isya’ di Masjid Nabawi, ucap salam pada Rasullullah dan kami balik hotel dulu dan rehatkan badan. Subuh dalam 4.30 pagi.

Set jam 3.30 pagi dan bergerak ke masjid setengah jam lepas itu.

Selepas Subuh, kami habiskan masa dengan mengaji al-Quran sehingga jam 6 pagi. Kalau nak balik bilik pun tak tau nak buat apa sebab sarapan di hotel mula pukul 6 pagi. Keluar masjid tengok-tengok dah terang. Waktu ni payung tengah nak tutup.

Suasana Subuh di Madinah sangat menenangkan jiwa. Suasana di Madinah memang tenang dan best.

Kami balik hotel untuk sarapan yang berlangsung dari 6 hingga 10 pagi. Lepas sarapan, rehat, dan dalam pukul 10 datan semula ke masjid untuk solat Dhuha. Lepas Dhuha aktiviti bebas. Tapi kami jadikan hari pertama untuk banyakkan berehat setelah letih travel seharian.

Dalam perjalanan balik ke hotel ada banyak kedai tepi jalan yang jual barang-barang macam jubah, selipar, unta yang menyanyi, sejadah, dan lain-lain. Barang keperluan umrah pun ada dijual di sini.

Hotel kita boleh tempah berbulan sebelum kita pergi. Untuk trip kali ni saya tempah melalui Agoda.com, trip sebelum ini melalui Hotels.com.

Take your time to find the most suitable with your budget and requirements. Huge selections with variety plus and minus.

After my research, i decided to stay at Holiday Villa Hotel based on reviews via Tripadvisor. Saya tempah Holiday Villa yang berharga RM442 satu malam untuk 4 malam.

Hotel ini sangat dekat dengan masjid, kurang 100 meter. Dekat dengan pintu masuk wanita.

Isteri memang tak merungutlah kali ini berbanding hotel sebelum ini. Dekat dengan pintu masuk wanita dan dekat dengan pintu masuk Raudhah. Sangat mudah.

Lif banyak dan bilik sangat selesa. Wifi pula laju.

Kalau nak lagi murah, boleh ambil hotel lain. Ikut bajet masing-masing. Kalau kongsi ramai-ramai boleh kurangkan kos. Atau minta tilam lebih. Customize ikut keperluang masing-masing.

Ada juga hotel yang tawar apartmen 2 bilik. Saya cadangkan untuk baca review di Tripadvisor. You pay what you want.

Takkan nak bayar murah tapi dapat layanan 5 star kot. You get what you pay for. So be reasonable.

Hotel ni saya kategorikan dalam midrange budget hotel. Nak dapat low budget dalam sekitar RM100-300 pun ada, tapi jauh dan tak berapa selesa. Ikut keperluan sendiri.

Harga bilik termasuk buffet breakfast. Ada juga pilihan tempah bilik tanpa sarapan. Lagi murah. Tapi kami malas nak peningkan kepala, sarapan kita ambil di hotel, tengah hari dan makan malam kami makan luar.

Hotel ni bagi saya sangat berbaloi dan selesa. Bukak website tripadvisor untuk baca review penginap-penginap hotel-hotel di sini.

Setakat ini hotel ini adalah yang paling baik untuk midrange budget.

Kalau high range hotel boleh sampai RM1500 semalam dan jarak pun tak jauh dari Holiday Villa. Cuma lintas jalan dah sampai ke hotel high range.

Ruang bilik yang sangat selesa, luas dan ada ruang tamu, tv, fridge dan lain-lain yang kita biasa jumpa di hotel.

Ada hotel yang jauh lagi murah. Tapi kami pilih yang selesa sikit dan review bagus di Tripadvisor.

Canggih pula hotel ni siap ada touch screen bagai. Bilik pun bersih, servis tip top dan mudah utk check in.

Lif sgt banyak dan tempoh menunggu tak sampai 30 saat in peak hours. Puas hati. Bell boy pun friendly.

Mid range hotel ada bath tub, power shower, hair dryer dan lengkaplah segala macam.

Tip: Tinggalkan pasport, wang tunai dan barang berharga dalam safety box di hotel. Jangan sesekali bawa pasport atau duit berlebihan untuk tujuan keselamatan.

Setelah mendapat banyak permintaan, Tuan Adaha merangkumkan pengalaman Umrah DIY beliau dalam sebuah e-book. Ia boleh didapati di Payhip atau Maybank transfer (rujuk nota akhir) pada harga RM10. RM5 akan disalurkan ke rumah-rumah kebajikan anak yatim sekitar Lembah Klang manakala selebihnya untuk menampung kos operasi webhosting, Paypal dan Payhip.


Bagaimana Kami Buat Umrah DIY, Pengalaman Di Madinah (Bahagian 2)

Penulisan ini adalah bahagian kedua pengalaman Adaha Schoeffel dan isterinya melakukan umrah DIY. Anda boleh baca bahagian 1 di sini.

Dalam perjalanan pergi masjid untuk solat Zuhur. Setengah jam sebelum solat, orang dah berpusu-pusu ke masjid untuk solat jemaah. Pahalanya 1000 kali lebih banyak berbanding masjid biasa. Wow, 1000!

Di luar Masjid Nabawi. Cuaca sejuk dan berangin. Panas matahari tak rasa.

Nak masuk ke masjid ada kemudahan beg plastik untuk isi selipar. Selipar bawa masuk sekali dan letak berhampiran rak tempat kita solat.

Kalau nak tahu jemaah dari Malaysia senang je, biasanya jemaah Malaysia pakai tag-tag pengenalan dan juga beg pouch yang ada logo Malaysia.

Kelebihan pergi dengan agen – kita akan dapat beg bagasi, beg pouch, backpack, dan tag nama. Kalau DIY, memang tak adalah semua tu. Pakai bag sendiri je. Tak berapa hipsterlah. Tapi tak apa, khalas!

Kalau rasa nak beli sim kad tempatan, di Madinah ada jual starter sim card. Rasanya harga dalam 60 riyal dengan Mobily, STC dan KAA. Tapi kami tak beli sebab ada roaming. Di hotel pun ada wifi yang strong dan laju. Tak menjadi keperluan bagi kami.

Dalam Masjid Nabawi yang tenang dan berhawa dingin. Sejuk kot dalam ni. Sangat selesa nak beribadah.

Oleh kerana jadual tak terikat dengan travel agent, kami habiskan kebanyakan masa kami di masjid untuk baca Al-Quran. Free and easy. Relax dan tak terkejar-kejar.

Di Madinah, dewan solat perempuan dan lelaki diasingkan. Berbeza di Mekah yang disekalikan.

Air zam zam ada di setiap sudut. Nak air suhu bilik atau sejuk, pilih je. Minum sampai bloated pun boleh.

1. Ceramah sirah Nabi oleh ustaz dari Indonesia

Antara Maghrib dan Isya’, ada banyak bahagian-bahagian di dalam masjid ada penceramah-penceramah bertauliah bagi tazkirah.

Saya amat beruntung dapat mendengar ceramah sirah Nabi daripada *Ustaz Firanda Andirja dari indonesia (student PhD University Islam Madinah). Walaupun Bahasa Indonesia tapi boleh senang difahami.

Ceramah bermula selepas waktu Magrib dan berakhir pada waktu Isya’. Saya fikir mungkin ustaz ini telah bermastautin di sini sebab bukan calang-calang orang dapat berceramah dalam Masjid Nabawi.

Serba sedikit sejarah Kota Madinah dan perjuangan Nabi dapat saja pelajari dan hayati.

Di dalam masjid ada banyak ustaz-ustaz Arab akan pasang signage untuk kelas mengaji.

Kita boleh sertai mana-mana kumpulan sebab memang kelas ini open for public.

Biasanya kumpulan dalam 3-10 orang dan kelas memperbetulkan Al-Fatihah dan surah-surah lazim. Percuma dan join, jangan malu.

Alhamdulillah! Terubat rindu.. pada siapa yang pernah pergi, perasaan rindu memang menyentuh jiwa.

Kadang-kadang sampai termimpi-mimpi rindunya. Sentapan rindu itulah membuatkan saya bergegas-gegas tempah flight dan hotel cepat-cepat. Siapa yang pernah ada pengalaman tu taulah macam mana!

Gambar di luar ketika masuk Maghrib. Cantik! Subhanallah!

Aktiviti free and easy. Kami banyak habiskan masa di masjid.

Kalau nak jalan-jalan sesuai lepas Dhuha atau lepas Asar. Terpulang sebab ini trip DIY. Total flexibility.

Pemandangan luar begini memang normal lepas waktu waktu solat.

Banyak peniaga kaki lima membuka port mereka di pintu-pintu masjid macam ini. Bermacam barang dijual di kawasan ini.

Dari tudung, tasbih, stokin, inai, kurma, Al-Quran, kacang-kacang dan bermacam-macam lagi.

Kalau nak shopping, lebih baik di Madinah sebab lagi murah dan tak serabut.

Nanti di Mekah harga dah mark-up dan mahal sikit. Kasi borong habis di Madinah, di Mekah nanti tak adalah kelam kabut. Cuma tambah-tambah apa yang perlu.

Bila shopping tu, sila tawar menawar harga. We have the bargaining power sebab sewa mereka sangat mahal dan mereka memang kena buat jualan untuk tampung kos dan dapat untung.

Sewa kedai mereka saya diberitahu dalam sekitar 150,000 riyal sebulan untuk saiz kecik. Kalah sewa KLCC. Jadi tawar-menawarlah dalam berurusan, but be reasonable ok.

Kalau nak tukar duit pun buat di Madinah terus. Di Mekah kadar tukaran wang agak mahal berbanding di Madinah.

Saya galakkan untuk membuat amal jariah dengan mewakafkan Al-Quran dan kerusi-kerusi di masjid.

Al-Quran yang besar dalam harga 80 riyal dan yang saiz kecil dalam 60 riyal. Kerusi pula dalam harga 20 riyal.

15 riyal per meal for two person portion.

Makanan memang tak jadi masalah sepanjang kami di sini, sebab semua halal!

Kalau umrah rombongan makanan akan disediakan di hotel penginapan. Ada juga travel agent yang bagi kupon baucer untuk ditebus di food court.

Makanan dengan travel agent semua diuruskan dan ada masa-masa ditetapkan.

Berbanding dengan makanan Umrah DIY, makanan kita boleh beli di kedai-kedai yang sangat banyak pilihan.

Nak makan nasi arab, makanan Turki, makanan India, western food, fast food dan lain-lain semua ada untuk pilihan. I

Malahan, rasa seronok bila nak beli makanan sebab kita boleh ikut pilihan apa kita nak. Lagipunkan kita tengah travel, mestilah kena cuba makanan selain daripada makanan Malaysia.

Makanan tengahari kami untuk hari pertama ini adalah nasi beriyani kambing. Harga 15 riyal, satu pack boleh makan dua orang. Portion banyak.

Tengok dalam gambar tu, masing-masing dah penuh nasi dalam pinggan masih banyak lagi dalam bekas aluminium.

Kalau beli seorang satu bungkus memang tak boleh habis. Air pula memang tak lain tak bukan, air zam zam yang ditapau dari masjid.

Nak makan di food court boleh, nak bawa balik ke hotel pun boleh. Terpulang.

Ada banyak mini market untuk beli bekalan makanan untuk bawa ke hotel. Kami shopping sikit-sikit untuk bawa makan di bilik and my favourite Barbican!

Satu perkara yang baru bila lelaki pun diberi had sempadan sebelum masuk ke Raudhah. Tempoh menunggu taklah lama, dalam 10 ke 15 minit.

Untuk tak bersesak, datang waktu-waktu yang bukan kongsi Raudhah dengan waktu wanita. InsyaAllah kurang dari 10 minit.

Gambar di atas menunjukkan muslimin tengah beratur menunggu giliran.

Raudhah: Raudhah ditandakan dengan permaidani berwarna hijau dan tiang yang lari daripada yang lain. Tak susah nak bezakan.

Alhamdulillah bila saya punya queue, ngam-ngam waktu Asar. Jadi dalam solat Asar boleh buat bermacam solat sunat. Rezeki saya dapat duduk dalam Raudhah sejam lebih. Segala kiriman doa dah disampaikan dan hajat didoakan.

Raudhah: Bila dah ramai suasana sesak dan bertolak-tola. Sedar-sedar badan saya tertolak dan sampai di sebelah makan Rasullullah.

Di sebelah saya ada seorang pakcik dari Karachi, Pakistan. Nama beliau Yusuf dan beliau ada seorang doktor.

Ketika menunggu waktu Asar we had a meaningful chat about life. Beliau berdoa agar saya beroleh seorang anak lelaki.

Dia meminta saya menamakannya Yusuf dan harap-harap menjadi seorang doktor seperti dia. InsyaAllah.

Untuk wanita ada masa-masa yang ditetapkan untuk masuk ke Raudhah. 9-11am, 1.30-3pm dan 9-11pm.

Wife selalu pergi seorang diri sebab hotel dekat dan selamat. Mengikut kata wife, kalau umrah rombongan kita kena bergerak secara berkumpulan, tapi kalau datang seorang diri biasanya akan dapat turn lagi cepat.

Pegawai masjid wanita akan beri banyak kelebihan kalau anda datang seorang diri.

1. Ruang menunggu untuk warga tua dan berkerusi roda.

3. Laluan menuju ke Raudhah wanita, sementara menunggu amat digalakkan baca al-Quran.

4. Bahagian menunggu Raudhah wanita untuk negara-negara Asia.

Raudhah memang tempat kegemaran kami sebab ini antara tempat-tempat doa mustajab. Masa pergi dengan travel agent, mereka bawa sekali je pergi sini.

Tapi bila pergi DIY, setiap hari kita dapat pergi. Wife akan pergi sesi pagi dan malam. Alhamdulillah, dia pergi setiap hari.

Itu kelebihan DIY, sebab masa kita terpulang pada kita yang menentukan.

Pegawai masjid pun akan beri sedikit kelebihan untuk orang perseorangan berbanding yang datang secara kumpulan.

Ruang menunggu untuk masuk Raudhah. Ia dibahagikan kepada penutur Bahasa Nusantara (Melayu, Indonesia, Brunei, Singapura), penutur Arab dan penutur Urdu.

Uber adalah pengangkutan terbaik ke Masjid Quba. Ia terletak ~6.5km dari Masjid Nabawi dengan tambang sebanyak 16 riyal dengan Uber.

Teksi mengenakan tambang 25 riyal satu perjalanan. Saya menggunakan WiFi di hotel untuk menempah Uber dan mereka tiba dalam masa 5 minit.

Uber diSaudi baru beroperasi 8 bulan. Jadi memang sesuatu yang baru di sini.

Kebanyakan orang tempatan pakai kereta sendiri atau naik teksi. Jemaah dari negara luar yang banyak pakai Uber. Senang, transaksi cashless dan ikut jarak.

Untuk ziarah ke tempat-tempat yang lain, boleh pakai Uber atau teksi juga. Harga tambang tak pasti, tapi kalau ikut Uber memang bergantung kepada jarak.

Pemandu kami fasih berbahasa Inggeris. Siap dapat air mineral dan Chickedis percuma lagi. Super friendly and nice guy.

Saya beri dia 5 bintang atas servis yang diberi.

Sebelum keluar dari hotel, ambil wudhu’ di hotel dan solat dhuha di Masjid Quba. Dapat pahala sama dengan satu umrah.

Tip: Kalau nak beli kurma, di Masjid Quba ini yang paling murah berbanding di ladang kurma atau pasar kurma di Kota Madinah. Kurma Ajwa kami dapat 30 riyal sekilo berbanding di pasar kurma 60 riyal sekilo. Beli sini, kasi borong siap-siap.

Hari ini hari ke-4 dan terakhir kami di Madinah.

Sebelum berangkat ke Mekah, ziarah selamat tinggal dulu ke makam Rasulullah (S.A.W).

Di bawah kubah hijau terletak makam Rasullullah. Sedih rasa hati nak tinggal tempat ini sebab terasa aura Rasulullah tu masih ada walau dah beribu tahun dia wafat.

Suasana tenang dan damai, memang best di sini.

Ikuti bahagian 3 (persediaan untuk umrah) pada di sini.

Setelah mendapat banyak permintaan, Tuan Adaha merangkumkan pengalaman Umrah DIY beliau dalam sebuah e-book. Ia boleh didapati di Payhip atau Maybank transfer (rujuk nota akhir) pada harga RM10. RM5 akan disalurkan ke rumah-rumah kebajikan anak yatim sekitar Lembah Klang manakala selebihnya untuk menampung kos operasi webhosting, Paypal dan Payhip.